Държавен вестник, бр. 7, 2016 г., стр. 27

БРОЙ  7	
Д Ъ Р Ж А В Е Н  В Е С Т Н И К 	
СТР.  27  
Избирателните списъци се отпечатват въз основа на националния регистър на 
населението от ГД „ГРАО“. След последното име на избирателя органите по чл. 23, ал. 1 от ИК 
поставят хоризонтална черта и полагат подпис и печат под чертата. 
До предаването на списъците на СИК вписването на избирателите, които имат право 
да гласуват, но са пропуснати, както и на тези, за които е отпаднало основанието, въз основа 
на което са били заличени се извършва от органите по чл. 23, ал. 1 от ИК по искане на 
избирателя. 
 
В изборния ден СИК дописва под чертата на избирателния списък – в 
допълнителната страница: 
- лицата, които имат право да гласуват, но са пропуснати и не фигурират в списъка на 
заличените лица по чл. 38 от ИК; 
- лицата, които са включени в списъка на заличените лица на основание чл. 38, ал. 2, т. 1, 
2 и 3, но са представили удостоверение по чл. 40, ал. 1, предложение първо от ИК, че 
основанието за включването им в списъка е отпаднало или не е налице и декларация по образец, 
че не са гласували и няма да гласуват на друго място; 
- лицата, включени в списъка на заличените лица на основание чл. 38, ал. 2, т. 4, 5 и 6 от 
ИК, които са се явили в секцията по постоянния им адрес и са поискали да бъдат дописани в 
списъка – след представяне на документ за самоличност и на декларация по образец, че не са 
гласували и няма да гласуват на друго място; 
- членовете на СИК и охраната на съответната секция, които обслужват секция, 
различна от тази по постоянния им адрес – ако имат право да гласуват и след като представят 
декларация по образец, че не са гласували и няма да гласуват на друго място; 
- избиратели с увредено зрение или затруднения в придвижването, които гласуват в 
избрана от тях секция или в секция по чл. 10, ал. 1 от ИК, след представяне на декларация по 
образец, че не са гласували и няма да гласуват на друго място; 
- избиратели с удостоверение за гласуване на друго място, които гласуват в секцията 
по местопребиваването им и след представяне и прилагане към избирателния списък на 
удостоверението за гласуване на друго място; 
- избиратели вписани в избирателни списъци в лечебни заведения, домове за стари хора и 
други специализирани институции, които в изборния ден се намират извън тях се дописват по 
постоянния им адрес и представят декларация по образец, че не са гласували и няма да гласуват 
на друго място; 
- избиратели вписани в избирателни списъци в местата за изтърпяване на наказание 
лишаване от свобода и за задържане, които в изборния ден се намират извън тях се дописват по 
постоянния им адрес и представят декларация по образец, че не са гласували и няма да гласуват 
на друго място; 
- избиратели вписани в избирателни списъци на плавателни съдове под българско знаме, 
които в изборния ден се намират извън тях се дописват по постоянния им адрес и представят 
декларация по образец, че не са гласували и няма да гласуват на друго място; 
- ученици или студенти - редовно обучение се дописват в секция по техен избор в 
населеното място, където се обучават, когато то е различно от населеното място по 
постоянния им адрес, след представяне на документ за самоличност и: 
1. надлежно заверена от учебното заведение със седалище в населеното място за 
съответната учебна година ученическа книжка или за съответния семестър студентска 
книжка; 
2. декларация по образец, че не са гласували и няма да гласуват на друго място. 
Представените удостоверения (по чл. 40, ал. 1 за изключване от списъка по чл. 38, ал. 2, 
т. 1, 2 и 3 и по чл. 240, ал. 1 от ИК) се прилагат към избирателния списък, като в графа 
„Забележки“ се отбелязва основанието за вписване – „издадено удостоверение“. 
Представените декларации се прилагат към избирателния списък и стават неразделна 
част от него. 
При дописването в допълнителната страница председателят на СИК попълва 
последователно собственото, бащиното и фамилното име на избирателя по документа за 
самоличност, и графите „ЕГН”, „Документ за самоличност” и „Адрес”.  
Допълнителната страница на избирателния списък се подписва от председателя и 
секретаря на СИК.